Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 662

3. A feljogosítás iránti kérelem A feljogosítás iránti kérelmet a területi közlekedési felügyelethez, telephelyenként (minden önálló telephelyre külön-külön) kell benyújtani. A kérelemnek a 11. számú melléklet Függeléke szerinti adatokat kell tartalmaznia, és ahhoz a következő mellékleteket kell csatolni: 3.1. A cégbírósági bejegyzés másolata, amely szerint a kérelmező jogosult gépjárműfenntartó, -javító ipari tevékenység végzésre. 3.2. A felülvizsgálatban részt vevő személyek felülvizsgálattal kapcsolatos szakmai végzettségének (bizonyítvány) másolata. 3.3. A Tanúsítókra vonatkozó igazolás legalább 3 éves javító-, fenntartóipari tevékenységről, tapasztalatról. 3.4. A felülvizsgálatban részt vevő személyek 3 hónapnál nem régebbi hatósági erkölcsi bizonyítványa. 3.5. A Tanúsító(k) igazolása a rendszeres környezetvédelmi felülvizsgálathoz kapcsolódó rendszeres szakmai képzésben való, 36 hónapon belüli eredményes részvételéről, és az ügyintéző(k) igazolását a közlekedésfelügyeleti eljárási ismeretek sikeres beszámolójáról. 3.6. A Tanúsítóknak a büntetőjogi felelősség vállalása mellett tett nyilatkozatát arról, hogy a közlekedési hatóság a megelőző 5 évben különösen nagy és szándékos technológiai fegyelmezetlenség miatt nem részesítette elmarasztalásban. (Az elmarasztalás szempontjából különösen nagy és szándékos technológiai fegyelmezetlenségnek minősül minden, a ténylegessel ellentétes értékelést alátámasztó tudatos tevékenység.)

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes